SV vil jobbe fulltid for heltid

Dette utspillet handler om hvordan det står til med bruken av deltid i kommunal sektor i din kommune. Vi bruker tall fra KS til å vise hvordan kommunen din kommer ut på bruk av deltid og sier at vi vil sette det høyt på agendaen hvis vi kommer i posisjon i høst.

Utspillet er etter modell av dette utspillet fra Audun Lysbakken:

<https://frifagbevegelse.no/nyheter/slik-vil-sv-fa-bukt-med-ufrivillig-deltid-i-arbeidslivet-6.158.626188.69391e7e53>

I utspillsnotatet under må du sette inn tallene fra din egen kommune. Ut fra det må du finpusse budskapet litt basert på tallene for din kommune. Deltidstallene er generelt dårlige i hele landet og uansett hvor du bor er det lurt å løfte dette.

For å få journalisten interessert kan det også være nødvendig å finne tall å sammenligne med, som for eksempel å se din kommune opp mot landsgjennomsnittet for deltid, tallene i nabokommunene, eller å se på utviklingen fra 2016 til i dag om den er god eller dårlig.

**Sånn gjør du:**

Vi har gulet ut alle passasjene i notatet under der du selv må føre inn noe. Tallene kommer fra det vedlagte excelarket som heter «Deltidstall for 2018». Du slår opp og finner din kommune i excelarket der. Du kan sjekke i excelarket «Deltidstall for 2016» for å se om utviklingen går i riktig eller feil retning.

\*

**Hva er saken?**

Tallenes tale er klar: I NAVN PÅ KOMMUNE jobber alt for mange deltid. Det hører ikke hjemme i et moderne og trygt arbeidsliv. SV varsler at de vil sette heltid i arbeidslivet høyt på agendaen hvis de får makt i KOMMUNE i høst.

For mye deltid og for lite heltidsstillinger er et av de største problemene i arbeidslivet. Det er et av våre største likestillingsproblem, siden kvinner særlig rammes. Og det rammer de med lavest utdanning hardest.

Arbeidslivet i kommunal sektor er på spill i kommunevalget. Den som får makten i høst kan gjøre en stor forskjell, for særlig blant *kommunalt* ansatte er problemet stort. De turnusansatte innen helse, pleie og omsorg ligger særlig dårlig an. Der jobber hele tre av fire ansatte deltid på landsbasis. Sånn skal det ikke være.

Høyre og de borgerlige partiene prøver å friskmelde et sykt arbeidsliv. De ser ikke at dette er et stort problem. Innsatsen blir deretter. Kommunene som får dette til er dem der politikerne jobber systematisk og målrettet med å få ned deltidsprosenten. SV vil prioritere dette høyt etter valget.

**I NAVN PÅ KOMMUNE er det:**

* X ansatte som har mindre enn 20 prosent stilling, det er X prosent av de ansatte
* X ansatte som har mellom 20 og 40 prosent stilling, X prosent av de ansatte
* X ansatte har mellom 40 og 60 prosent stilling, X prosent av de ansatte.
* Gjennomsnittlig jobber altså X prosent deltid.

Til sammenligning har X kommune og Y kommune som ligger nær oss A og B prosent ansatte med under 20 prosent stilling.

**Hva betyr det?**

Her må du skrive inn din tolkning av tallene. Dette vil variere fra kommune til kommune. Generelt er tallene i hele landet for dårlige, og bør omtales slik, selv om man ligger over landsgjennomsnittet.

Noen typiske eksempler på tolkninger kan være:

* Tallene er dårlige og går i feil retning, andelen deltid har gått opp fra 2016 til 2018. Vi trenger et sterkt SV for å snu utviklingen.
* Tallene er dårligere enn landsgjennomsnittet: Dette viser at vi må ta i et tak og løfte oss opp. Landsgjennomsnittet er alt for dårlig, og vi ligger under det.
* Tallene går i riktig retning: Vi er på vei i riktig retning, men det er mange grep vi kan ta som vil ta oss nærmere målet. Det vil SV prioritere.

**Sitater/budskap:**

* Deltidsjobbing gjør arbeidslivet dårligere. Det gjør at mange må jage etter vakter for å ha penger nok til å betale regningene. Det gir utrygghet og mindre frihet til å planlegge livet. Faste, hele stillinger gir folk en lønn de kan leve av, og trygghet i hverdagen. Og det gjelder særlig de folkene som gjør noen av de viktigste jobbene for at samfunnet går rundt.
* Den som blir valgt inn i høst må ta tak i utfordringene med dette. Høyresiden har gjort alt for lite for å sørge for at det er mulig for alle å stå i 100 % jobb. Vi i SV lover å kjempe for å få flere folk i hele, faste stillinger hvis vi kommer i posisjon.
* For alle SVere som stiller til valg er arbeidet for å sikre folk hele stillinger og ei lønn å leve av blant de viktigste saker. Tallenes tale er klar: KOMMUNE har en lang vei å gå.

**Bakgrunn:**

* I januar 2019 stemte Stortinget ned tre forslag fra SV om å styrke retten til reell heltid. Ap og Sp støttet flere av SVs forslag, men dessverre stemte Krf også mot forslagene sammen med regjeringspartiene. <https://www.stortinget.no/no/Saker-og-publikasjoner/Saker/Sak/?p=73519>
* Ulikhetsmeldingen fra regjeringen slo fast at gjennomsnittslønnen er lavere for deltidsansatte enn for heltidsansatte når man ser bort fra arbeidstid. Omregnet til heltid lå gjennomsnittslønnen for deltidsansatte om lag 23 prosent lavere enn gjennomsnittslønnen for de som var ansatt heltid i 2017.
* De 10 kommunene med lavest andel heltid i 2018 hadde 29,6 prosent heltid i snitt.
* De 10 kommunene med høyest andel heltid i 2018 hadde 66,1 prosent heltid i snitt.

**Mer bakgrunn:**

* KS-tall: <https://www.ks.no/contentassets/c2b6faa95e764ecb9206f3ed9b1b5f64/Heltid-deltid-Tabell-7a-Andel-heltidsansatte-og-stillinger-Per-kommune.pdf>
* Her er KS´ oversiktsside med deltidstabeller: <https://www.ks.no/fagomrader/statistikk-og-analyse/statistikk-om-heltid--deltid/publisert-heltids-deltidsstatistikk/>